钦定古今图书集成/明伦汇编/氏族典/第082卷 > 吴执御
## 钦定古今图书集成/明伦汇编/氏族典/第082卷 > 吴执御

按《明外史吴执御传》：“执御，字朗公，黄岩人。天启二年
进士。除济南推官。德州建魏忠贤祠，独不赴。崇祯三
年，征授刑科给事中。明年正月，以帝视朝稍简，上疏
切谏。帝摘其中凭臆随声语切责之。帝以久旱求言，
执御应诏，语极剀切。执御初行取入都，周延儒招之
不赴，后竟劾延儒。其学以立诚为本，立朝更著风节。”
久之，卒。